Twanny u Arċibald , Bir- rispett kollu , imma naħseb li m' intom tifhmu xejn , jew ma tridu tifhmu xejn . . Din mhix kwistjoni ta' entużjażmu eċċessiv , imma ta' sapport għall- iskejjel tal- futbol li tkun issegwi . Mhux se nieħu fit- tul , għax għajjien , u llum xbajt nikkustinja fuq ħwejjeġ li għalija huma wisq iżjed minn ovvji . Diġa tlift il- logħba Żvezja - Paragwaj minħabba ċerti mentalitajiet assurdi , u issa m' inix beħsiebni nitlef xi sagħtejn irqad minħbba dan- nejk . Kemm nagħmel żewġ punti , għax dil- ħaġa nzertat tagħtini f' sormi żżejjed . Jiena partitarju Ingliż . Meta nifraħ għax jerbħu l- Ingliżi , ma nkunx qiegħed nifraħ b' rix ħaddieħor , imma b' rixi stess , għax jien partitarju tal- futbol Ingliż . Ma ngħidx " rebħu " , imma " rbaħna " . M' humiex " huma " imma " aħna " . Fejn jidħol il- futbol , jien wieħed minnhom . Xejn iżjed , xejn inqas . Iżjed ċar minn hekk ma nistax inkun . F' dal- blogg issib min jitkaża għax jisma' erba' murtali , imma mbagħad jiktiblek dwar l- Ispanja li għandu " tnemnem " f' qalbu b' ton deċiżivament emozzjonali , kif wara kollox għandu jkun . Jien kultant naħseb li qegħdin nidiskriminaw , u nispera li qiegħed nifhem ħażin , imma tassew ma jidhirlix . Jekk se noqgħodu nfettqu fuq il- korrettezza politika ( xi ħaġa li ddejjaqli żobbi ) , irridu nużaw l- istess riga ma' kulħadd u f' kollox , u mhux fejn jaqbel lilna biss . Jiena qatt ma mort nispara murtali jew inxejjer bnadar , għax dan narah żejjed , imma meta jerbħu l- Ingliżi nħossni ferħan daqs kull Ingliż ieħor . Għalija jkun rebaħ it- tim tiegħi u mhux ta' ħaddieħor . Nerġa' ntenni , jien partitarju ta' l- Ingliżi sal- bajd , u ili nsegwi l- futbol Ingliż sa minn meta kont nilgħab bid- duda . Iżda m' inix ' partitarju ' bħall- hooligans li jaħxu l- gost ta' kulħadd bit- tkissir , il- vjolenza u ġieli wkoll bir- razziżmu bla sens . Lanqas bħal dawk il- partitarji Ingliżi Maltin li għadhom jirromantiċċizzaw bil- kolonja u biż- żobb ta' reġina . Jekk niġu f' dan jien nistmerr lill- monarkija Ingliża , u fija għad hemm leħen Mintoffjan jgħajjat li " jew bħalkom jew aqbżulna 'l barra b' kollox għax m' aħniex bżonnkom " . U kuntent li ħlisna minnhom , jew aħjar , mill- klassi dominanti tagħhom li għadha sal- lum iddardar l- Alla b' ħafna pretensjonijiet kolonjali skaduti . Jien parititarju tal- futbol Ingliż , minn dawk li jpaxxu grawnd bis- sapport u l- allegrija , għax iħobbu lit- tim Ingliż u l- futbol Brittaniku . U ta' dan jien kburi , u m' għandi xejn għala nistħi għax meta jerbaħ it- tim tiegħi niċċelebra u nagħmel ħafna frattarija . Jekk niġu f' dan , f' dal- pajjiż hawn ħafna nies li jmisshom jistħu ferm iżjed minni minħabba l- mibgħeda li qegħdin ixxerdu fost nieshom stess , l- iżjed kontra nies oħrajn li lanqas jafuhom minn Adam . U dan mhux qegħdin jagħmluh fil- futbol , imma fi kwistjonijiet ta' ħajja u mewt . U nispera ma jiġix xi ħadd jgħidli li minħabba hekk m' inix Malti tassew jew li qiegħed nilgħaq sorm xi ħadd . Min jafni jaf sew kemm inħobb lil Malta u lill- kultura ta' dan il- poplu . M' għandix għalfejn noqgħod inġib ħafna eżempji . Hawn qegħdin nitkellmu fuq il- futbol , u mhux fuq ħwejjeġ oħrajn li jeħtieġu t- tħaddim ta' loġika u ta' attitudni totalment differenti . Jien paritarju tat- tim Ingliż , li hu t- tim tiegħi , għax anke wara tfuliti ddeċidejt b' mod konxju li se nibqa' nappoġġjah jiġri x' jiġri , bit- tama li xi darba , fl- aħħar , wara das- snin kollha , jerġa' jkun fejn tassew jixraqlu - fil- quċċata ! U fuck the fucken queen , u għal darba , viva l- Maltin . . . iżommu ma' min iżommu ! Bloggata ta' L- Imżebbel - Naqbel miegħek li l- futbol huwa sempliċement futbol . Imma jkolli nammetti li minkejja li għad ma kellix ċans inżur Malta , ċerta attitudni kolonjali qed iddejjaqni minn issa . Fuq kollox ir- rwol ta' l- ilsien Ingliż f' Malta ma nifhmux . Mill- ħakkiema kollha li kellha Malta , lanqas għamlet ħafna żmien taħt l- Ingliżi . Issa hawn il- Greċja wara 500 sena taħt it- Torok ovvjament kellna jkollna t- Tork bħala lingwa uffiċjali u meqjusa bħala superjuri , hux ? ok ok l- Imzebbel . . . għalhekk ma ktibt xejn ! Ejja nħalluh għall- logħob dan il- blogg u mhux għal dan it- tip ta' dibattiti ( għallinqas għalissa sakemm għaddej il- kampjonat ) . Intendi li naqbel li aħna l- Maltin għandna necessita' inevitabbli li insiru fens ta' nazzjonalitajiet oħra . Fil- każ ta' min iżomm ma' l- Ingliżi iktar milli tlumhom tikkumpatihom : ) Xtaqt inkun nista' ngħid hemmx limitu għal dan it- tip ta' entużjażmu ultra - nazzjonali imma inkun qed nigdeb għax jien mad- daqqa tal- Innu Brażiljan inhossni imwieled fil- favelas u nkun ghandni kif għaddejt ġurnata mizerja fuq il- loki ninkwieta ( anki meta jilgħabu kontra xi tim tan- nejk bħat- T & T għax iktar hemm ċans jaqgħu baxx ) . Allura ma nistax ma naqbilx ma kevin li dan kollu huwa normali ( imbagħad hemm min ifaqqa' l- murtali - imma jien ma naqbilx mal- eżistenza tal- murtali mhux tal- entużjażmu ) . Fl- aħħarnett kwistjoni lingwistika . Ha nghidha b' mod li forsi l- iktar iddejjaq lill- imzebbel . . . X' inhi din il- ħaġa fost xi nies li jekk jitkellmu biz- żobb , bl- għoxx u b' lingwa daqxejn ħarxa minghalihom li l- punt tagħhom huwa iktar qawwi . Min jafni jaf li minix se nipprendi ċertu klliem u li kapaċi nghidhom daqshom . . . il- punt hu li l- istil jitlef ħafna u jaqa' fil- baxx . Iva fil- baxx . Mhux snobbizmu dan . . . kwistjoni stilistiku . . . qed nesprimi l- fanatizmu lingwistiku tiegħi li jippreferi juża espressjonijiet bħal " X' izzobb " għal meta verament tkun qabżet ( avolja l- aħjar ma tuzahiex ) . Ma nafx intom imma jien insib ruħi li filwaqt li naqbel ma l- idea tat- tali li jkun qed jitkellem nibda ma naqbilx miegħu malli jinżel fil- volgarita' espressiva . Nahseb ukoll ( u naf li mhux il- każ tal- imzebbel imma dak l- impressjoni li tagħtu ) li meta wieħed jaqa fil- lingwaġġ tal- każin ikun ukoll indikazzjoni ta nuqqas ta kapacita li jesprimi ruħu aħjar - diplomatikament u intellligentement . U issa se jkun hemm is- soltu barrage dwar " snobbizmu " , " klassizmu " u fuq kollox " intelliġenti pulit vs injorant pastaż " . U nghidilkom li jekk vera ħa taqbudha fuq hekk ma fhimtux żobb u tistgħu tmorru tiehduh kollha hawda tahwidha kif għandu jkun . u jekk għandna inkunu rude allura kunu rude sew . . . " Fuckin ' " hija l- espressjoni kurrenti fl- ilsien ta' Crouch , Beckham u Rooney ( avolja ta' l- aħħar forsi iktar itendi lejn il- Fookin " Fucken " hija biss espressjoni li teżisti fuq ċerti windscreens ( jew winskrims ) Maltin jew fuq i - tieqa ta - ' wara . Naħseb li int qajjimt kwistjoni lingwistika interessanti , imma naħsibx li ċertu lingwaġġ neċessarjament jindika nuqqas ta' diplomazija jew intelliġenza . U għandi dubju jekk jaqax taħt vulgari . Lili d- diskors tal- każin jogħġobni daqs dak ta' l- akkademji , u m' għandix problema nħaddimhom it- tnejn ; naf nadatta skond ma' min inkun . Wara kollox jien trabbejt niġri f' dak il- każin u l- ieħor . Jiddependi wkoll mit- temperament ta' l- individwu u ċ- ċirkostanza li jsib ruħu fiha . Il- blogg tiegħi fih ħafna iżjed Malti akkademiku milli Malti tal- każini , imma ma jfissirx li xi darba ma tiġix xi ġurnata fejn nippreferi nkun , ngħidu aħna , " Ġanni Ċapċap " minflok " Uomo di cultura . " Ma ninsewx ukoll li ċerti espressjonijiet li forsi jitqiesu vulgari huma wkoll idjomi li daħlu f' ħalq in- nies , forsi inkluż ukoll , ċertu dagħa . Kien sar studju fuq hekk li kien interessanti ferm u nixtieq ħafna nsibu . Lili kliem bħal " żobb " u " għoxx " eċċ ma jdejjquni xejn , anzi ; li jirritani f' ċerti Maltin hu li joffendu bil- familji - dik ma nistax għaliha . Mill- bqija jistgħu ' jżabbu ' kemm iridu , ma nara xejn ħażin f' dan . Kont qed nistenniha bil- ħerqa d- diskussjoni inevitabbli fuq kolonjalizmu / identita' . . . Jekk ma smajtx ħażin meta kont il- grawnd Hannover , l- innu tal- Gana huwa bl- Ingliż . Dwar il- lingwaġġ baxx ta' l- Imzebbel naħseb li kulħadd jaqbel li , għal darb ' oħra , l- kuntest kollox . Wara r- rebħa mal- Gana smajna din il- perla : l- istatus ta' l- ilsien Ingliż f' Malta iżjed milli ma nifhmux , jirritani ħafna , għax nemmen li jekk dal- poplu m' għandu xejn , għandu lsien mill- isbaħ u f' das- sens m' għandux għala jħossu inferjuri . Fejn tidħol il- lingwa f' Malta teżisti apatija grassa , u ma nafx jekk qattx se jirnexxielna nikkonvinċu lin- nies biex jibdew jieħdu l- lingwa tagħhom bis- serjeta' . U dan ma jgħoddx biss għan- nies tat- triq , imma anke għal nies li suppost jafu aħjar , fosthom xandara u studenti Universitarji . Naf li hawn bosta nies li jaħsbu li l- problema mhix daqstant kbira , imma sinċerament ma narax futur sabiħ għal din il- lingwa . Teżisti mentalita' mifruxa li fil- Malti kollox jgħaddi , iktbu kif trid , l- aqwa li bejnietna nifthemu . F' Malta issa saħansitra għandna moviment politiku li jrid jabolixxi l- ilsien Malti , għax skond hu , l- ilsien tagħna huwa " lingua dannata " maħluqa apposta biex iżżomm lin- nies milli jaħsbu ideat kumplessi . Huwa vera li din hija minoranza , imma l- fatt li fis- sena 2006 għad għandna nies b' dawn l- ideat tinkwetani ħafna lili . Biex ma nsemmix l- ideat l- oħra . . . Ma nafx nitkellem dwar l- istatus ta' l- ilsien Grieg fil- Greċja , imma għandi l- impressjoni li l- patrimonju Grieg dinji ma tantx igawdi r- rispett li jixraqlu fil- Greċja . Fil- fatt nibża' ħafna mmur s' Ateni , għax aktarx inħossni diżappuntat . U bħala xi ħadd li jħobb il- kultura Ewropea , l- iżjed il- filosofija , inħossni sensittiv ħafna dwarha . Jacques fil- fatt jaf jidgħi ħelu ħafna bl- għasafar itiru bil- maqlub . . . jew xi ħaġa hekk " il- liba qarsa tal- għasafar itiru bil- maqlub " Però dik hija " dagħwa " jew " oxxenità " . Dejjem kont naħseb li dagħwa tinvolvi affarijiet reliġjużi . . . the rest is just vulgar ! PS . għal min hu superstizzjuz , il- word verification qed jitlobni nikteb ZICOS . . . forza brasil ! Din is- sena , aktar minn qatt qabel , it- Tazza tad- Dinja se tingħex fuq l- internet . U se tingħex ukoll fuq il- bloggosfera Maltija . Dan huwa spazju fejn inkunu nistgħu naqsmu l- fehmiet u l- impressjoniet tagħna fuq il- kampjunat . Mhux xi eżerċizzju ta' ġurnaliżmu sportiv , tista' tkun soġġettiv kemm trid . Opinjonijiet , aneddoti , analiżi ħafif . Kulħadd mistieden . Bil- Malti , bl- Ingliż , bit- Taljan , bil- Franċiż . . . l- uniku lsien uffiċjali huwa l- kordjalità , u l- imħabba lejn il- futbol internazzjonali , din il- logħba li permezz tagħha niċċelebraw il- ġmiel tad- diversità . Biex tkun kontributur , ibgħat e - mail lil : Ġermanja – Arġentina . . . . . Brażil – Franza . . . . . Portugall – Franza . . . . . Ġermanja – Portugall . . . . . 9 ta' Lulju , wara 64 logħba Arċibald Mandraġġar L- Imżebbel Ereżija Dan is- sit m' hu sponsorizzat minn ebda kumpanija . Ċaħda : Il- fehmiet espressi f' dan is- sit elettroniku huma dawk ta' l- awturi biss , u ma għandhom ikunu assoċjati ma' l- ebda għaqda jew istituzzjoni li l- awturi jagħmlu parti minnha .